Waqt żjara lil familja fiż-Żejtun, il-Prim Ministru u Mexxej tal-Partit Laburista, Joseph Muscat, ħabbar li diġa applikaw 2,000 omm biex jibbenefikaw minn servizzi ta’ childcare b’xejn. Qal li l-Gvern kien qed jistma li l-applikazzjonijiet ma kinux se jaqbżu l-1,500. Qal li l-isfida f’dan il-qasam issa hi li jinżammu standards għolja. Qal li r-roħs li tħabbar fl-uniformijiet tal-iskejjel se jkompli jikkontribwixxi għal titjib fil-kwalita ta’ ħajja tal-familji Maltin. F’familja li l-missier jaħdem mal-Enemalta, Dr Muscat qal li bil-ftehim li sar mal-kumanija Ċiniża, l-ħaddiema tal-Enemalta se jibqgħu fuq il-kotba tal-korporazzjoni u l-kundizzjonijiet tal-ftehim kollettiv tagħhom se jibqgħu jiġu onorati.